CELEX: C2006/121/03
Language: fi
Date: 2006-05-20 00:00:00
Title: Asia C-64/06: Ennakkoratkaisupyyntö, jonka Obvodní Soud pro Prahu 3 on esittänyt  6.2.2006  — Český Telecom as v. Czech On Line as

20.5.2006   
            
            
               FI
            
            
               Euroopan unionin virallinen lehti
            
            
               C 121/2
            
         Ennakkoratkaisupyyntö, jonka Obvodní Soud pro Prahu 3 on esittänyt 6.2.2006 — Český Telecom as v. Czech On Line as
   (Asia C-64/06)
   (2006/C 121/03)
   Oikeudenkäyntikieli: tšekki
   Ennakkoratkaisua pyytänyt tuomioistuin
   Obvodní Soud pro Prahu 3
   Pääasian asianosaiset
   
      Kantaja: Český Telecom as
   
      Vastaaja: Czech On Line as
   Ennakkoratkaisukysymykset
   
               1)
            
            
               Onko kansallisella televiestintäalan sääntelyviranomaisella Český Telekomunikační Úřadilla oikeus asettaa 1.5.2004 jälkeen eli sen jälkeen, kun Tšekin tasavalta oli liittynyt Euroopan yhteisöihin, hallinnollisen päätöksen muodossa sellaiselle televiestintäyhtiölle, jolla on huomattava (määräävä) markkinavoima televiestintämarkkinoilla, velvollisuus tehdä sopimus verkkonsa liittämisestä yhteen toisen operaattorin kanssa?
            
         
               2)
            
            
               Mikäli vastaus ensimmäiseen kysymykseen on myöntävä,
               onko kansallisella sääntelyviranomaisella oikeus toimia näin vain Euroopan parlamentin ja neuvoston direktiivin 2002/19/EY (käyttöoikeusdirektiivi) 8 artiklassa 2 kohdassa säädetyin edellytyksin eli direktiivin 2002/21/EY (puitedirektiivi) 16 artiklan mukaisesti suoritetun edeltävän markkina-analyysin perusteella ja direktiivin 2002/21/EY 6 ja 7 artiklassa säädetyn menettelyn perusteella
               vai voiko se toimia tuolla tavoin (esim. käyttöoikeusdirektiivin 15. perustelukappaleen, 3 artiklan, 4 artiklan 1 kohdan, 5 artiklan 1 kohdan a alakohdan ja 4 kohdan sekä 10 artiklan 1 ja 2 kohdan nojalla) myös ilman edeltävää markkina-analyysia?
            
         
               3)
            
            
               Voiko toiseen kysymykseen annettavaan vastaukseen vaikuttaa se seikka, että tietyn operaattorin hakemus, joka koskee päätöksen tekemistä tämän operaattorin verkon pakollisesta liittämisestä sellaisen operaattorin verkkoon, jolla on huomattava (määräävä) markkinavoima televiestintämarkkinoilla, on jätetty kansalliselle sääntelyviranomaiselle ja ratkaiseva osa menettelystä tässä viranomaisessa on käyty ennen 1.5.2004 eli ennen kuin Tšekin tasavalta liittyi Euroopan yhteisöihin?
            
         
               4)
            
            
               Sikäli kuin Tšekin tasavalta ei ollut merkityksellisenä ajankohtana — 1.5.2004–30.4.2005 — saattanut edellä mainittuja direktiivejä riittävällä tavalla osaksi kansallista oikeusjärjestystä, onko mahdollista soveltaa välittömästi direktiiviä 2002/21/EY (puitedirektiivi) ja Euroopan parlamentin ja neuvoston direktiiviä 2002/19/EY (käyttöoikeusdirektiivi) eli
               
                           a)
                        
                        
                           ovatko nämä direktiivit (tai toinen niistä) ehdottomia ja riittävän täsmällisiä, jotta niitä voi (tuomioistuin) soveltaa kansallisen lain asemasta,
                        
                     
                           b)
                        
                        
                           onko operaattorilla, jolla on huomattava (määräävä) markkinavoima televiestintämarkkinoilla, oikeus (onko sillä aktiivinen subjektiivinen legitimaatio) sen johdosta, ettei Euroopan parlamentin ja neuvoston direktiiviä 2002/19/EY (käyttöoikeusdirektiivi) ja direktiiviä 2002/21/EY (puitedirektiivi) ole saatettu asianmukaisesti osaksi kansallista oikeusjärjestystä, vedota niiden välittömään oikeusvaikutukseen, kun otetaan huomioon se, suojaavatko nämä direktiivit (tai toinen niistä) yleensä sen henkilön intressejä, joka kieltäytyy tekemästä yhteenliittämissopimusta (ASDL-palvelun osalta) toisen kansallisen televiestintäoperaattorin kanssa (ja joka kansallisen televiestintäalan sääntelyviranomaisen mielestä, mikä tuomioistuimen on myös otettava huomioon, näin toimii vastoin näiden uusien säädöspuitteiden vastaisesti), ja
                        
                     
                           c)
                        
                        
                           voiko tämä operaattori (tai toinen niistä) vedota näiden direktiivien, joita ei ole asianmukaisesti saatettu osaksi kansallista oikeusjärjestystä, välittömään oikeusvaikutukseen, kun (myös silloin kun edellä mainittujen direktiivien edellytykset täyttyvät) kansallisen sääntelyviranomaisen päätöksentekoprosessissa tehdään aina päätös konkreettisista edellytyksistä, jotka koskevat yhteenliittämistä operaattorin verkkoon, eli täsmällisten velvoitteiden asettamisesta yksityisille?